Държавен вестник, бр. 44, 2022 г., стр. 25

БРОЙ  44	
Д Ъ Р Ж А В Е Н  В Е С Т Н И К 	
СТР.  25  
35 
 
7.4.1 Основна структура 
7.4.1.1. Изискванията по-долу се прилагат за всички плавателни съдове, независимо от строителния 
материал.  Времената за противопожарна защита на конструкцията за разделяне на вертикалните 
прегради и палубите са в съответствие с таблици 7.4-1 и 7.4-2 и са базирани на осигуряването на защита 
за период от 60 минути, както е посочено в 4.8.1. Ако за плавателните съдове от категория А и товарните 
плавателни съдове в 4.8.1 е определено друго по-малко време за противопожарна защита на 
конструкцията, тогава времената, посочени по-долу в 7.4.2.2 и 7.4.2.3, могат да бъдат изменени 
пропорционално.  Времето за противопожарна защита на конструкцията в никакъв случай не може да 
бъде по-малко от 30 минути. 
 
7.4.1.2. При таблици 7.4-1 и 7.4-2 следва да се има предвид, че наименованието на всяка категория има 
за цел по-скоро да типизира, отколкото да ограничава.  При определяне на подходящите стандарти за 
противопожарна цялост, които да се прилагат към границите между прилежащите помещения, когато има 
съмнение относно тяхната класификация за целите на настоящия раздел, те се третират като помещения 
в рамките на съответната категория, които имат най-строги изисквания за границите. 
 
7.4.1.3. Корпусът, надстройката, вертикалните прегради, палубите, покритите палуби и колоните на 
конструкцията се изграждат от одобрени незапалими материали с подходящи структурни свойства.  
Използването на други материали за ограничаване на пожари може да бъде разрешено, при условие че 
са спазени изискванията на настоящата глава и материалите са в съответствие с Кодекса за прилагане 
на процедури за пожарни изпитания. 
 
7.4.2 Пожароустойчиви прегради 
7.4.2.1. Зоните с висок и умерен риск от пожар се заграждат с пожароустойчиви прегради, отговарящи на 
изискванията на 7.2.1, освен когато липсата на такава преграда не би се отразила на безопасността на 
плавателния съд.  Тези изисквания не е необходимо да се прилагат за онези части от конструкцията, 
които са в контакт с вода в състояние при теглото на празен кораб, но трябва да се обърне необходимото 
внимание на ефекта на температурата на корпуса, която е в контакт с водата, и топлоотдаването от всяка 
неизолирана конструкция, която е в контакт с водата към изолираната конструкция над водата. 
 
7.4.2.2. Пожароустойчивите вертикални прегради и палубите се изграждат така, че да издържат на 
стандартното изпитване за определяне на температурата на възпламеняване за период от 30 минути за 
зоните с умерен риск от пожар и 60 минути за зоните с голям риск от пожар, с изключение на 
предвиденото в 7.4.1.1. 
 
7.4.2.3. Основните носещи конструкции в зоните с голям риск от пожар и зоните с умерен риск от пожар, 
както и конструкциите, поддържащи пунктовете за управление, се разполагат по начин, че да разпределят 
товара така, че да няма срутване на конструкцията на корпуса и надстройката, когато тя е изложена на 
огън в продължение на времето за противопожарна защита.  Носещата конструкция трябва също да 
отговаря на изискванията на 7.4.2.4 и 7.4.2.5. 
 
7.4.2.4. Ако конструкциите, посочени в точка 7.4.2.3, са изработени от алуминиева сплав, монтажът им 
трябва да е такъв, че вътрешната им температура да не се повишава с повече от 200°C над околната 
температура в съответствие с времената в 7.4.1.1 и 7.4.2.2. 
 
7.4.2.5. Ако конструкциите, посочени в точка 7.4.2.3, са изработени от запалими материали, тяхната 
изолация трябва да бъде такава, че температурата им да не се повишава до ниво, при което ще настъпи 
влошаване на качествата на конструкцията по време на стандартното изпитване, разработено от 
Организацията, до такава до степен, в която товароносимостта, в съответствие с времената в 7.4.1.1 и 
7.4.2.3, ще бъде нарушена. 
 
7.4.2.6. Конструкцията на всички врати и каси на вратите в пожароустойчиви прегради, със средствата за 
тяхното обезопасяване, когато са затворени, следва да осигурява устойчивост на огън, както и на 
преминаване на дим и пламък, еквивалентна на тази на вертикалните прегради, в които са разположени. 
Не е необходимо водонепроницаемите врати от стомана да бъдат изолирани. Също така, когато 
огнеустойчива преграда е пробита от тръби, канали, органи за управление, електрически кабели или за 
други цели, трябва да се предприемат мерки и необходимите тестове, за да се гарантира, че 
огнеустойчивата цялост на преградата не е нарушена. 
36 
 
 
 
 
7.4.3 Ограничено използване на запалителни материали 
7.4.3.1. Всички разделителни прегради, тавани или облицовки, които не са пожароустойчиви прегради, 
следва да бъдат изработени от незапалими материали или материали за ограничаване на пожари.  
 
7.4.3.2. Когато има поставена изолация в зони, в които тя може да влезе в контакт със запалими течности 
или техните пари, нейната повърхност следва да бъде непропусклива за такива запалими течности или 
пари.  Откритите повърхности на бариери за изпарения и лепила, използвани заедно с изолационни 
материали, следва да имат характеристики на слабо разпространение на пламъка. 
 
7.4.3.3. Мебелите и обзавеждането в обществените помещения и жилищните помещения на екипажа 
отговарят на следните стандарти: